Janse van Rensburg is vroeg in Desember wreed in sy huis met ’n panga aangeval. Hy is só erg beseer dat hy sy bewussyn verloor en sy aanvallers gedink het hy is dood.
Sy familie het verlede Sondag, op Versoeningsdag, besluit om die apparate wat hom aan die lewe gehou het, af te skakel. Hy was sedert die aanval in ’n koma en het geen gevoel aan die regterkant van sy lyf gehad nie. Sy vrou, Hettie (72), kon nie gister haar man se begrafnis bywoon nie.
Haar dokters het die familie aangeraai dat sy nie die begrafnis bywoon nie. Vier van haar vingers moes ná die aanval tot by die eerste lit geamputeer word nadat haar aanvallers dit met ’n snoeiskêr afgesny het.
Mev. Heater Moore, ’n skoonsuster van haar, het gesê sy sal na ’n video-opname van die begrafnis kyk.
Mev. Janse van Rensburg het ’n nota na die begrafnis gestuur. “My hart is altyd by hom. Ons tyd saam was te kort, maar ons was baie lief vir mekaar. Ek sal hom altyd mis,” het Botes daaruit voorgelees.
Botes het hom sterk uitgespreek teen geweldsmisdaad in die land en gesê: “God wil nie hê ons moet só leef nie. Dit is vandag weer ’n grimmige dag in die geskiedenis van Suid-Afrika. Hoekom word so baie mense, oud en jonk dag ná dag só wreed vermoor?”
Janse van Rensburg is in die dorp se begraafplaas in dieselfde graf as sy eerste vrou, Anna, wat in 2001 dood is, begrawe. Sy een seun, Theuns jr., het sy kop in ongeloof geskud toe hy roosblare op sy pa se kis gestrooi het.
Mnr. David Greene (74), ’n pionier-beesboer van die plaas Rustenbergspruit naby Estcourt, is eergister om 18:20 in die voorkop geskiet nadat hy sy handvol skape vir die nag in hul kampie naby die huis gaan toemaak het.
Dié plaas is betrokke by ’n grondeis waarin die kommissie vir die herstel op grondregte vir die eerste keer in die provinsie grond gaan onteien nadat daar nie tot ’n vergelyk gekom kon word oor ’n prys nie.
Hy het vertel sy ma, Dorothy (68), was besig om die hoek van die huis besig om die elektriese grassnyer se koord op te rol toe sy harde stemme gehoor het wat oombliklik deur ‘n skoot gevolg is.
Rustenbergspruit is een van verskeie plase wat deel uitmaak van die Gongola-natuurlewereservaat waarvan ’n deel betrokke is in ’n eis om die herstel van grondregte wat in 1999 in die Staatskoerant gepubliseer is.
Kwanalu sal sy konstruktiewe betrokkenheid by grondhervorming voortsit, maar eis dat die owerhede daadwerklik optree oor eisers se verwagtings en ’n skynbare gesindheid van toeëiening, het Barnsley gesê.
“Die een man het die werker nader geroep en hom aanwysings gevra. Hy wou ’n selfoon in die werker se hand stop, maar hy het geweier om dit te vat en geloop.”
“Hy het my voor hom gehou, die handwapen in my nek gedruk en na die sydeur van die huis gestap. Dis toe dat ek vir Alan binne die sitkamer sien met sy pistool in sy hand.”
“Ek kon sien hy mik vir my bors, maar ek vermoed die glas van die deur het die koeëls weggeskram,” sê hy.